La Chasa melna a Flem
La plattafurma per cultura auta e per cultura da mintgadi en las Alps

Purtret
La Chasa melna a Flem realisescha exposiziuns davart temas sco design, artisanat ed architectura en las Alps. Las exposiziuns vegnan per regla concepidas aposta per la chasa e mussan discurs culturals dal passà pli giuven e dal preschent. La chasa n'ha betg in'atgna collecziun e po perquai tscherner libramain ils temas. 

Oriundamain era il cubus alv dad oz ina chasa purila da colur melna. Cur che l'architect Rudolf Olgiati (1910-1995) ha surdà ina part da sia collecziun da bains culturals a la vischnanca da Flem, ha el fatg la cundiziun che la chasa vegnia transfurmada tenor ses gust, cunzunt ch'i vegnia «dà si colur alva a la chasa da sisum fin giudim». La transfurmaziun radicala, ch'è vegnida premiada pli tard pliras giadas, è vegnida realisada fin l'onn 1999 da Valerio Olgiati, il figl da Rudolf Olgiati.